《田家杂兴》
明代·秦约

猗猗鲁桑条，籊々湘竹竿。
并舍掩映之，客来相与看。
薄暮墟囿中，清宴有遗欢。
弋凫未用罝，烹鲤且登柈。
灵河素魄流，斗柄长阑干。
明朝还醉醒，毋辞共盘桓。¤

作者简介：苏州府崇明人，字文仲。洪武初应召，试文第一，擢礼部侍郎。以母老归。再征入京，授溧阳县学教谕。以老归卒。有《樵海集》、《诗话旧闻》、《崇明志》。